ורד בורוכובסקי

ורד בורוכובסקי (נולדה ב-27 באוגוסט 1984 באשדוד) היא שחיינית-עבר ישראלית; אלופת ישראל ושיאנית ישראל. ייצגה את ישראל בשתי אולימפיאדות (סידני 2000 ואתונה 2004), בעלת מדליית ארד באליפות העולם בשחייה (בריכת 25 מטר), יחד עם מיקי חליקה בורוכובסקי החזיקה בו-זמנית בשיאי ישראל בבריכה אולימפית בשישה משחים שונים: בכל משחי הפרפר (50 מטר, 100 מטר ו-200 מטר), בכל משחי המעורב אישי (200 מטר ו-400 מטר) ובמשחה ל-200 מטר גב. בורוכובסקי החלה לשחות בגיל שמונה בבריכת "בית לברון" באשדוד, בהדרכת ולדימיר סופר במכבי אשדוד. באולימפיאדת סידני (2000) סיימה במקום 19 במשחה ל-100 מטר פרפר בתוצאה של 1:00.34 דקות ובמקום 21 במשחה ל-200 מטר מעורב אישי בתוצאה של 2:18.99 דקות. באליפות העולם שנערכה בפוקואוקה, יפן, בשנת 2001 סיימה במקום שביעי במשחה ל-100 מטר פרפר בתוצאה של 59.75 שניות, בשלב חצי הגמר היא קבעה שיא ישראלי חדש של 59.63 שניות ועלתה מהמקום החמישי. נוסף לכך, היא סימה במקום 12 במשחה ל-50 מטר פרפר בתוצאה של 27.18 שניות ובמקום 17 במשחה ל-200 מטר פרפר בשיא ישראלי חדש של 2:14.24 דקות, שיא זה החזיק מעמד 13 שנים ונשבר על ידי קרן זיבנר (2:13.17 דקות). באליפות העולם בבריכת 25 מטר שנערכה במוסקבה שברוסיה באפריל 2002 זכתה במדליית ארד, במשחה ל-50 מטר פרפר בשיא ישראלי חדש של 26.38 שניות. נוסף לכך, היא סיימה במקום שישי במשחה ל-100 מטר פרפר בשיא ישראלי חדש של 58.63 שניות ובמקום 14 במשחה ל-200 מטר פרפר בשיא ישראלי חדש של 2:13.86 דקות. בתחילת 2003, עברה להתאמן באוסטרליה במשך שלושה חודשים, בהדרכתו של בראיין סאטון, המאמן האולימפי של שחייני אוסטרליה. באליפות העולם בשחייה שנערכה בברצלונה, ספרד, בשנת 2003 סיימה בורוכובסקי במקום שישי במשחה ל-50 מטר פרפר בתוצאה של 26.98 שניות. בשלב חצי הגמר היא קבעה שיא ישראלי חדש של 26.97 שניות(אנ') ובכך הייתה לשחיינית הישראלית האישה הראשונה ששחתה במשחה גמר באליפות עולם. נוסף לכך היא סיימה במקום תשיעי במשחה ל-100 מטר פרפר בשיא ישראלי חדש של 59.41 שניות.(אנ') באולימפיאדת אתונה (2004) סיימה במקום 24 במשחה ל-200 מטר מעורב אישי בתוצאה של 2:20.62 דקות, לאחר ששחתה ללא-משקפת שנקרעה לה לפני הזינוק. נוסף לכך היא סיימה במקום 26 במשחה ל-100 מטר פרפר בתוצאה של 1:00.69 דקות. לאחר המשחקים האולימפיים פרשה משחייה תחרותית, אך חזרה להתחרות לאחר פסק זמן של שנה, בהדרכתו של לאוניד שייחט, שכבר אימן אותה קודם לכן במסגרת נבחרת ישראל בשחייה. בורכובסקי שלטה במשחי הפרפר, וחלקה עם אניה גוסטומלסקי כמעט את כל התארים הישראליים. לאחר פרישתה מספורט תחרותי, החל מהעשור השני של המאה ה-21, היא עובדת כפיזיותרפיסטית. אליפות אירופה לנוער, מוסקבה, רוסיה: 100 מטר פרפר, מקום 2 אליפות אירופה לנוער, מוסקבה, רוסיה: 50 מטר פרפר, מקום 3 אליפות העולם בשחייה 2000 (בריכת 25 מטר), אתונה, יוון: 50 מטר פרפר, מקום 8 אליפות העולם בשחייה 2000 (בריכת 25 מטר), אתונה, יוון: 200 מטר פרפר, מקום 9 אליפות אירופה לנוער, דנקרק, צרפת: 50 מטר פרפר, מקום 1 אליפות אירופה לנוער, דנקרק, צרפת: 100 מטר פרפר, מקום 2 אליפות אירופה לנוער, דנקרק, צרפת: 200 מטר מעורב אישי, מקום 3 אליפות אירופה בשחייה 2000, הלסינקי, פינלנד: 50 מטר פרפר, 27.24 שניות, מקום 5 אליפות אירופה בשחייה: הלסינקי פינלנד: 100 מטר פרפר, 1:00.44 דקות, מקום 8 אולימפיאדת סידני (2000): 100 מטר פרפר, 1:00.34 דקות, מקום 19 אולימפיאדת סידני (2000): 200 מטר מעורב אישי, 2:18.99 דקות, מקום 21 אליפות העולם בשחייה 2001, פוקוקה, יפן: 100 מטר פרפר, מקום 7 אליפות העולם בשחייה 2002 (בריכת 25 מטר), מוסקבה, רוסיה: 50 מטר פרפר, מקום 3 אליפות העולם בשחייה 2002 (בריכת 25 מטר), מוסקבה, רוסיה: 100 מטר פרפר, מקום 6 אליפות אירופה בשחייה 2002, ברלין, גרמניה: 100 מטר פרפר, 59.82 שניות, מקום 6 אליפות אירופה בשחייה 2002, ברלין, גרמניה: 50 מטר פרפר, 27.36 שניות, מקום 6 אליפות העולם בשחייה 2003, ברצלונה, ספרד: 100 מטר פרפר, מקום 9 אליפות העולם בשחייה 2003, ברצלונה, ספרד: 50 מטר פרפר, מקום 6 אליפות אירופה בשחייה 2004, מדריד, ספרד: 50 מטר פרפר, 27.27 שניות, מקום 5 אולימפיאדת אתונה (2004): 200 מטר מעורב, 2:20.62 דקות, מקום 24 אולימפיאדת אתונה (2004): 100 מטר פרפר, 1:00.69 דקות, מקום 26 2:20.02 דקות (22 באפריל 2000), שיפור לשיא של ליטל כשריאל (2:20.30 דקות, 16 במאי 1997) 27.90 שניות (15 ביולי 1999), שיפור לשיא של אניה גוסטומלסקי (29.37 שניות, 8 במאי 1998) 27.43 שניות (3 ביולי 2000) 27.28 שניות (3 ביולי 2000) 27.24 שניות (4 ביולי 2000) 27.00 שניות (28 ביולי 2000) 26.98 שניות (25 ביולי 2003) 26.97 שניות (25 ביולי 2003) 1:03.00 דקות (15 ביולי 1998), שיפור לשיא של טימאה טוט (1:03.18 דקות, 28 ביולי 1992) 1:01.08 דקות (14 ביולי 1999), שיפור לשיא של רותם פלד (1:02.09 דקות, 1 בילי 1999) 1:00.60 דקות (6 ביולי 2000) 1:00.44 דקות (6 ביולי 2000 ו-7 ביולי 2000) 59.79 שניות (27 ביולי 2000) 59.67 שניות (6 באוגוסט 2000) 59.63 שניות (27 ביולי 2001) 59.62 שניות (1 באוגוסט 2002) 59.41 שניות, (20 ביולי 2003) 2:14.93 דקות (8 באוגוסט 2000), שיפור לשיא של טימאה טוט (2:16.63 דקות, 8 בפברואר 1992) 2:14.24 (22 ביולי 2001) 2:18.39 דקות (5 ביולי 2000), שיפור לשיא של קרן רגאל (2:20.38 דקות, 30 במאי 1992) 2:17.52 דקות (5 ביולי 2000) 2:17.31 דקות (9 באוגוסט 2000) 4:52.58 דקות (7 באוגוסט 2000), שיפור לשיא של עדי ביכמן (4:53.67 דקות, 14 ביולי 1999) ישראל באולימפיאדת סידני (2000) ישראל באולימפיאדת אתונה (2004) ורד בורוכובסקי, באתר olympedia.org ורד בורוכובסקי, באתר Swimrankings ורד בורוכובסקי באתר איגוד השחייה, מתוך אתר ONE אסף מדיני, שחייה: ראיון עם המאמן של ורד בורוכובסקי, באתר ynet, 4 באוגוסט 2000 דותן מלאך, ‏ורד בורוכובסקי: "ההצלחה בשחייה חנקה אותי במובן מסוים", בעיתון מקור ראשון, 3 בינואר 2021 רמי היפש, לפעמים מגלים שהכי טוב בבריכה באשדוד, באתר הארץ, 20 במרץ 2003 רמי היפש, לסידני בעקבות אורבך, באתר הארץ, 25 בדצמבר 2002 אחרי שנת פרישה: ורד בורוכובסקי חוזרת לשחייה, באתר ynet, 17 בינואר 2006 רעות ברזילי, ‏מחיר ההצלחה: הספורטאיות האולימפיות מדברות על הפרעות האכילה שבאו בעקבותיו, באתר ‏מאקו‏, 17 בינואר 2021 תוצאות רשמיות מאליפות אירופה בשחייה, הלסינקי 2000, 50 מטר פרפר תוצאות רשמיות מאליפות אירופה בשחייה, הלסינקי 2000, 100 מטר פרפר